|  |  |  |  |
| --- | --- | --- | --- |
| **Deltagere:** | Bjørn, Tommy, Tor R, Lennart, Johanne, Kjell, Andreas. | **Møteleder:** | Bjørn |
| **Sted:** | Båtly | **Referent:** | Lennart |
| **Været:** | Kaldt&surt. | **Dato:** | 04.01.17 |

|  |  |  |
| --- | --- | --- |
|  | Flekkerøy Båtforening, Administrasjonen |  |
|  | * Priser og kontingent:   + Forslag om å heve kontigenten med 50 kroner. Mye diskutert innad i et splittet styre. Foreløpig konkludert med å vente et år med innstillin til årsmøtet om økning.   + For å bruke krana til medlemspris må man ha vært medlem i 1 år. Forslag om å øke prisen for ikke-medlemmer ytterligere. Nå er det 50% påslag i forhold til medlemspris. Øke dette? Som vanlig ble ingenting endelig avklart.   + Forslag om å øke leie av Båtly for ikke-medlemmer til 2500,- pluss vask. Forslag ikke tatt til følge, vi beholder leiepris som den er, pga prisnivået hos våre konkurrenter. |  |
|  | Båtly |  |  |  |
|  | * På arbeidslista:   + Sørlandsgjerdet må males, vi har maling og koster – til våren   + Fjerne belegningsstein og støype det flatt – til våren. * Skifte kledning og vinduer.   + Yrkesskolen kontaktes til neste år. * Inngangsdøra.   + Flagrer og slår som ei dassdør i vinden. Står gjerne åpen ved utstrømming av liflig musikk i de små nattetimer. Vi monterer dørpumpe og ny låskasse. Andreas vant kanmpen om å utføre arbeidet, gratulerer! * Nye benker utenfor:   + B&A Vel har enda ikke hentet sine benker. Må det purres?? * Lyskasteren utenfor:   + Den sterkt miljøfientlige og strømslukende lampedriten utenfor lyser bare noen ganger og da helst mot naboer og andre uskyldige, til grusom irritasjon og oppbyggelse av harme i den umiddelbare nærhet. Forslag om å bytte ut toppen med lyskilde av LED og allerhelst i en noget mer nedadslående retning av luminans. Altituden foreslås også begrenset til max 4 m. Videre utredning av saken er foreløpig henstilt til de elektrisk utdannede i styret. * Kjøkkenet:   + Ny Fryseboks er kjøpt. Den gamle står på kontoret. Vi bestemmer oss for å hive den pga brannfare. Men det går tregere enn om den var blitt utvist av UDI. Utvisningen står likevel ved lag og vi får håpe på en snarlig flukt mot gjenvinningsstasjonen.   + Hele kjøkkenet bør få en oppussingsplan. Skulle hatt en ekstra komfyr også. Jarl henstilles å se på tilkoblingsmuligheter av elektrisitet for komfyr og vifte etc.   + Serveringtralle kan skaffes til innbruddspris av Andreas. Tralla er ikke knabbet ennå, men vi håper det snart blir ordnet og at gjerningspersonen også utfører transport og leveranse. * Dører til WC-rom:   + Dørene er utstyrt med korrekte do-låser, på begge sider. Det er også anskaffet nye vridere til alle innvendige dører og skiftes ved leilighet. * Trekning av konfirmasjonsleie:   + Pål Gundersen gratuleres med storeslem i tekningen! |  |  |  |
|  | Åshavn Brygge |  |  |  |
|  | * Dugnad på brygga:   + Laget ferdig nytt skap til innerbrygga som må monteres ved første å beste anledning. Vi tipper det blir nærmere St.Hans. * Kloakkledningen som stiger opp fra dybet.   + Er senket av kommunal ekspert med drill. De vil plugge hullet før badesesongen. Vi (og de potensielle badenymfer) følger skeptisk med på utviklingen under en gryende skepsis til de teknologiske talenter hos det kommunale tekniske klientell. * Bryggemøter:   + Havnefogden arrangerer bryggemøte og planlegger dugnad på et lempelig tidspunkt tidlig på våren. Må også føre en hardere linje angående båtplasser som ikke blir brukt. |  |  |  |

|  |  |  |  |  |
| --- | --- | --- | --- | --- |
|  | Gamle Alsviga Brygge |  |  |  |
|  | * Båtplasser   + Havnefogden jobber aktivt med å få til driftsavtale slik vi hadde før. Inge Jarl er også koblet på i saken. Intet nytt. * Bryggens forfatning og status   + Trappa ned til brygga kan med fordel oppgraderes noe.   + Brygga er generelt sleip og bør dras over med en terrassevasker. Vanskelig uten strøm. * Støm til brygga   + Tor R bestiller en veilyskabel til sterkt rabattert pris. Kjøp 200m.   + Magnus bes måle opp så vi vet hvor lang kabel vi trenger. Se å få målt! Hvis du ikke gidder, så er det ca 150m (målt på kart). Foreslår at Tor leser punktet over.   + Tommy kjøper en ny strømsøyle, vi flytter ikke noe fra Åshavn. * Utrigger 1 stk. ny.   + Fremdeles bare å hente. Ta den med flyter på. * Bryggemøter:   Havnefogden arrangerer bryggemøte og planlegger dugnad på et lempelig tidspunkt tidlig på våren. Må også føre en hardere linje angående båtplasser som ikke blir brukt. |  |  |  |

|  |  |  |  |  |
| --- | --- | --- | --- | --- |
|  | Alsvig Brygge |  |  |  |
|  | * + Intet nytt siden sist. |  |  |  |

|  |  |  |  |  |
| --- | --- | --- | --- | --- |
|  | Sjørettet virksomhet |  |  |  |
|  | * Stager på båane   + Prosjektets status har beveget seg like mye siden sist som båene det er snakk om. |  |  |  |

|  |  |  |  |  |
| --- | --- | --- | --- | --- |
|  | Møteplass for båtfolket |  |  |  |
|  | * Gamløya, Fleckerhuus Festning:   + Vi får ta en prat med de impliserte når det åpner seg en mulighet. * Fortøyningsbøye-havari:   + Tre stikkord: Ad Undas + Sayonara! * Bryggeanlegg/Flytebrygger:   + Brygger rundtforbi på Øya er fremdeles i planen. Vi kontakter Thomas og evt Frode A for å samkjøre og kankje få til et møte med kommunen. Bjørn kjører sagen videre. |  |  |  |

|  |  |  |  |  |
| --- | --- | --- | --- | --- |
|  | Prosjekter |  |  |  |
|  | * Intet på gang for tiden, utover det vanlige surret. |  |  |  |

|  |  |  |  |  |
| --- | --- | --- | --- | --- |
|  | Arrangement |  |  |  |
|  | * Styrets Julebord:   + 14.01.2017 kl. 19:00.   Styret avholder sitt tradisjonelle julebord for alle frivillig arbeidende i utvalg og komiteer som i løpet av året bidrar med uvurderlig assistance i den daglige virksomhet.  Tor R er ansvarlig for menyen og skaffer mat fra Henning, skalldyraften! (reke på byen og krabbe hjem)  Tommy drar på Pol-expedisjon.  Tor R besørger litt illegal gambling og lotterivirksomhet.  Alle frivillige til festkomiteen oppmøter kl 17:00.  Resten kommer ramlende kl 19:00.   * Neste styremøte:   + Onsdag 1.02.2017, kl 20:00, Båtly. Fint om alle kommer. Vi må planlegge årsmøtet. |  |  |  |